বাজেটের আগে সর্বদল বৈঠক ডাকল সরকার!

ওয়েব ডেস্ক : ১ ফেব্রুয়ারি, রবিবার সংসদে পেশ হবে দেশের বাজেট (Budget 2026)। তার আগে সব দলের সঙ্গে বৈঠক করতে চলেছে কেন্দ্রীয় সরকার (Central Government)। ২৮ জানুয়ারি থেকে সংসদে শুরু হবে বাজেট অধিবেশন (Budget session)। তার আগে ২৭ জানুয়ারি সর্বদলীয় বৈঠক (All Party Meeting) ডাকা হয়েছে সরকারের তরফে। বাজেট অধিবেশন যাতে সুষ্ঠভাবে সম্পন্ন হয়, তার জন্যই বিরোধীদের সহযোগিতা চাওয়ায় হল এই সর্বদলীয় বৈঠকের লক্ষ্য।

এই বৈঠক ডেকেছেন সংসদ বিষয়ক মন্ত্রী কিরেণ রিজিজু (Kiren Rijiju)। ২৭ জানুয়ারি ১১টায় কমিটি রুমে এই বৈঠক হবে বলে খবর। তার পরেই ২৮ জানুয়ারি থেকে শুরু হবে বাজেট অধিবেশন। ১ ফেব্রুয়ারি পেশ হবে বাজেট। এই বাজেটের প্রথম দাপ চলবে ১৩ ফেব্রুয়ারি পর্যন্ত। দ্বিতীয় ধীপ হবে ৯ মার্চ থেকে ২ এপ্রিল পর্যন্ত। এদিকে সংসদীয় ঐতিহ্য মেনে রাষ্ট্রপতি দ্রৌপদী মুর্মু সংসদের দুই কক্ষে বাজেট সূচনা উপলক্ষ্যে ভাষণ দেবেন। গত কয়েক বছরের মতো চলতি বছরও বাজেট পেশ করবেন অর্থমন্ত্রী নির্মলা সিতারামন।

আরও খবর : এবার গোটা দেশে SIR প্রক্রিয়া! জানিয়ে দিলেন জ্ঞানেশ কুমার

এই বাজেটে (Budget 2026) একাধিক বিষয় নিয়ে আলোচনা হতে পারে। অর্থনৈতিক দ্রুত বৃদ্ধির জন্য পদক্ষেপের কথা অধিবেশনে উঠে আসতে পারে। এছাড়া ভিবি-জি-রাম-জি-তে বাড়তে পারে বরাদ্দ। এ নিয়ে বিরোধীদের আক্রমণের মুখে পড়তে হতে পারে সরকারকে, এমনটাই মনে করছে রাজনৈতিক মহল। মার্কিন শুল্কের মাঝে কী করে দেশের অর্থনীতিকে বাঁচাবেন মোদি সরকার, তা নিয়েও আলোচনা হতে পারে।

অন্যদিকে, এই সর্বদলীয় বৈঠকের লক্ষ্য হল, সংসদের কাজ সুষ্ঠভাবে করার জন্য সংসদের সহযোগিতা চাওয়া। অন্যদিকে, চলতে বছর বাংলা সহ একাধিক রাজ্যে হতে চলেছে বিধানসভা ভোট। সেই কারণে সেই সব রাজ্যের জন্য বাজেটে অনেক কিছু থাকতে পারে বলে মনে করছে রাজনৈতিক মহল।

দেখুন অন্য খবর :